open-index/open-wikipedia-markdown huggingface dataset:
Fredrik Ignatius Färling

**Fredrik Ignatius Färling** (17. tammikuuta 1846 Kangasala – 11. elokuuta 1904 Pori) oli suomalainen opettaja ja museonjohtaja. Hän oli yksi Satakunnan Museon perustajista ja toimi myös sen ensimmäisenä johtajana vuosina 1888–1896.

Pappisperheeseen syntynyt Färling kirjoitti ylioppilaaksi Borgå gymnasiumista ja opiskeli sen jälkeen Helsingin yliopistossa valmistuen filosofian maisteriksi vuonna 1873. Opiskeluaikoinaan hän toimi muun muassa amanuenssina yliopiston historiallis-etnografisessa museossa sekä oli mukana perustamassa Suomen muinaismuistoyhdistystä 1870. Vuodesta 1880 lähtien Färling työskenteli historianopettajana Porin ruotsalaisessa alkeiskoulussa sekä myöhemmin kansakoulutarkastajana 1899–1904.

Färling toimi aktiivisesti muun muassa Porin Suomalaisessa Seurassa sekä Porin Historiallisessa Seurassa, joka perusti Satakunnan Museon vuonna 1888. Hän toimi myös museon johtajana vuoteen 1896 saakka. Lisäksi Färling vaikutti Porin VPK:ssa, jonka 25-vuotishistoriikin hän kirjoitti vuonna 1888.

Färling esiintyi kansatieteilijä H. A. Reinholmin kanssa Arvid Liljelundin tunnetussa maalauksessa *[[Kansanpukujen osto Säkylässä]]*. Vuonna 1878 maalattu teos esittää Reinholmia ja Färlingiä ostamassa kansanpukuja Helsingin yliopiston kokoelmiin.

## Teokset
**Några bidrag till Björneborgs skolas historia* (1888)
**Wirtamonumentet: dess uppkomst och aftäckning* (1888)
**Porin vapaaehtoinen palokunta vv. 1863-1888* (1888)
**Om eldsvådor och brandväsendet särskildt med afseende å landsbygden i Finland* (1893)
**Björneborgs skola 1640-1895* (1895)

## Kirjallisuutta
*Aitto-oja, Suvi: ”Kansansivistäjä Fredrik Ignatius Färling”, teoksessa *Karhu, kirves ja punainen kukko: Porin VPK 1863-2013*, Turun yliopisto 2013. .

## Lähteet
FS Dupleix (1900)

**Dupleix** oli 1900-luvun alussa valmistettu Ranskan laivaston Dupleix-luokan panssariristeilijä.

## Valmistus

Alus tilattiin Rochefortin laivastontelakalta, missä köli laskettiin 18. tammikuussa 1899. Telakka ei ollut riittävän pitkä aluksen rungolle, joten sitä piti suurentaa. Lisäksi varustamiseen varattu Napoleon III allas oli myös liian pieni, joten sitäkin piti kasvattaa. Telakan pienen koon vuoksi *Dupleix* oli viimeinen telakalla rakennettu suuri sotalaiva. Alus laskettiin vesille 28. huhtikuuta 1900 ja miehitettiin koeajoihin 15. maaliskuuta 1903. Alus otettiin palvelukseen 15. syyskuuta 1903.

## Palvelus
Palvelukseen otettaessa alus liitettiin lippulaivana Atlantin divisioonaan (), jossa se vieraili Azoreilla, Länsi-Afrikassa ja Amerikassa. Alus luovutti syyskuussa 1905 lippulaivan tehtävät *Desaixille*, jolloin se siirrettiin Cherbourgissa reserviin. Alus palautettiin palvelukseen, jolloin se määrättiin Kaukoidän laivueeseen lippulaivaksi. Alus lähti 1. marraskuuta 1910 Cherbourgista Saigoniin. Alus vieraili 1912 Nagasakissa. Se oli edelleen Kaukoidässä ensimmäisen maailmansodan alkaessa.

Alus lähti 29. heinäkuuta 1914 Hongkongiin, missä se liittyi 5. elokuuta Kuninkaallisen laivaston Kiinan laivastoasemaan.  Ranskan Kaukoidässä olevan osaston komentajan sai 8. elokuuta 1914 tiedon sotatoimien alkamisesta. Japanin liityttyä sotaan alus lähetettiin 9. syyskuuta tukemaan Malakansalmessa olevia kevyitä aluksia. Alus oli 27. syyskuuta Colombossa valmiina suojaamaan joukkojenkuljetussaattueen Suezille. Bengalinlahdella aluksen päällikkö sai tiedon *SMS Emdenin* alueella olosta, minkä seurauksena meriliikenne Colombon ja Singaporen välillä keskeytettiin. Alus määrättiin palaamaan Touloniin, jonne se saapui 18. joulukuuta.

Ranska perusti 14. toukokuuta 1915 Egeanmerelle Dardanelline laivueen (), jonka komentajaksi määrättiin vara-amiraali Nicol lippulaivanaan taistelulaiva *Patrie*. Laivue oli Britannian kuninkaallisen laivaston kontra-amiraalin John de Robeckin alaisuudessa. Alus liittyi 19. toukokuuta 1915 Dardanellien laivueeseen. Alus joutui 26. toukokuuta tykkituleen Bodrumin edustalla ampuessaan satamaa. Aluksella sai surmansa 27 ja haavoittui 11 miehistönjäsentä. Aluksen kotisatamana oli Mytilene Lesboksella, mistä ne vetäytyivät sukellusveneuhan vuoksi Mudrokseen. Alus osallistui 21. elokuuta harhautukseen, jossa osasto aluksia esitti Suvlalahteen tehtävää maihinnousua. Dardanellit evakuoitiin 9. tammikuuta 1916.

Oltuaan modernisoitavana St. Nazairessa huhtikuusta syyskuuhun 1916 alus liittyi Dakarissa 6. kevytdivisioonaan. Divisioona supistettiin 18. toukokuuta 1917 kahteen panssariristeilijään, jolloin divisoona nimettiin Afrikan rannikkodivisioonaksi (). *Kléberin* lähtiessä Brestiin kontra-amiraali Jaurés siirsi lippunsa *Dupleixille*. Divisioona hajoitettiin 14. syyskuuta, jolloin *Dupleix* päätettiin poistaa palveluksesta. Alus lähti 17. huhtikuuta 1919 Dakarista Brestiin, jossa se poistettiin palveluksesta 1. toukokuuta 1919 ja alusluettelosta 27. syyskuuta. Alus oli 1920 Landévennecissä ja myytiin romutettavaksi 1922.

## Lähteet
*
*

### Viitteet
Aiotko kirjailijaksi?

**Aiotko kirjailijaksi?** on Mika Waltarin kirjoittama opaskirja aloittelevalle kirjailijalle. Teoksen on julkaissut WSOY vuonna 1935. 

Kirjassa Waltari opastaa isällisesti aloittelevaa kirjailijaa muun muassa kasvamisessa oikeaksi kirjailijaksi, miten kehittää tyyliä ja kuinka kustantajan kanssa asioidaan. Useat kirjailijat ovat jo vuosikymmenten ajan uransa alussa tukeutuneet Waltarin teokseen. Yksi tunnetuimmista opaskirjan avulla kirjailijaksi ponnistaneista on Kalle Päätalo.

## Lähteet
Teos kustannusosakeyhtiö WSOY:n sivulla
Juha Mäkkeli

**Juha Mäkkeli** (s. 11. toukokuuta Tampere) on suomalainen lauluntekijä ja muusikko.

Mäkkeli sijoittui Juomalaulun SM-finaalissa viidenneksi kappaleella Surunvelkaa vuonna 1999.

Mäkkelin sävellys ja sanoitus *Ikävän linnunrata* löytyy TV1 Kotikatsomon Albatrossi ja Heiskanen ohjelmasta. Sen on sovittanut Jaakko Salo.

Mäkkeli on säveltänyt ja sanoittanut oman tribuuttilaulun norjalaiselle MM-rallikuljettaja Andreas Mikkelsenille. Laulu nimeltään Andreas Mikkelsen "Your day" julkaistiin vuonna 2013 Sardinian MM-rallissa Mikkelsenin syntymäpäivänä. Solistina laulussa on Movetron-yhtyeen Päivi Lepistö ja taustakuorossa on mm. 2014 Voice of Finland -voittaja Siru Airistola.

Tangoprinsessa Terhi Lehtoniemen vuonna 2014 ilmestynyt cd-single Florian on myös Juha Mäkkelin käsialaa.

Vuonna 2015 ilmestyi espanjankielinen versio Andreas Mikkelsenin tribuuttilaulusta. Laulun nimeltään Su dia laulaa Päivi Lepistö.

Vuonna 2019 Mäkkeliltä ilmestyi cd-single The Last Colony. Se oli yhteistyöprojekti Stratovariuks-kitaristi Matias Kupiaisen kanssa. Projektin nimi oli Savanukah.

Vuonna 2024 helmikuussa julkaistiin Yö-yhtyeen lauluntekijä Jussi Hakulisen kuoleman jälkeen hänen keskeneräinen sävellyksensä Mäkkelin tekstiin Talven viimaa. Laulun sävelsi loppuun Hakulisen pitkäaikainen bändikaveri Iku Tukiainen.

## Diskografia

### Albumit
*Tuuliset huoneet "Euroopasta-Kylmäkoskelle 1997
*Juha Mäkkeli & Friends" Juha Mäkkelin lauluja" 2012

### Singlet
*Voodoo "Viimeiset jäähyväiset/Nukuit mun syliin" 1989
*Kadonnut Satama "Anna Maria/Menetin kaiken" 1990
*Päivi Lepistö & Juha Mäkkeli "Junamatkalla" cds 2011
*Andreas Mikkelsen "Your day" cds 2013
*Terhi Lehtoniemi cds "Florian" 2014
*Andreas Mikkelsen "Su dia" cds 2015
*Louhis Heart "Mystery in the frozen land cds 2018
*Savanukah "The Last Colony" cds 2019 
*Juha Mäkkeli & Päivi Lepistö "Junamatkalla (klo 23.24)" cds 2020
*Juha Mäkkeli - Jussi Hakulinen -Iku Tukiainen "Talven viimaa" cds 2024
*Yleisurheilu-orkesteri Kunniakierros "Voitonnälkä" cds 2024

## Lähteet
*fono.fi
*wrc.com
Cassard-luokka

**Cassard-luokka** oli Ranskan laivaston kahden tyypin F70AA ilmatorjuntafregatin muodostama alusluokka. Alukset olivat ilmatorjuntaversioita tyypin F70 muodostamasta Georges Leygues -luokasta. Luokkien alusten aseistus ja voimanlähde olivat erilaisia, mutta runko oli yhteinen. Luokan tehtävänä oli suojata muita aluksia ilmauhalta. Lisäksi niitä voitiin käyttää tiedustelu-, tunnistus- ja edustustehtävissä.

Luokasta saatuja kokemuksia on käytetty suunniteltaessa La Fayette -luokkaa. Luokka poistettiin palveluksesta FREDA-luokan ilmatorjuntafregattien palvelukseen oton jälkeen.

## Alukset

Lisäksi *Courbetin* (runkonumero D616) ja edelleen nimeämättömän D617:n tilaus peruutettiin.

## Lähteet

*

### Viitteet
Kansanpukujen osto Säkylässä

**Kansanpukujen osto Säkylässä** on suomalaisen taidemaalarin Arvid Liljelundin öljyvärimaalaus vuodelta 1878. Se on hänen tunnetuimpia maalauksiaan, ja teosta pidetään myös Liljelundin Düsseldorfin kauden päätyönä. Maalaus esittää kahta miestä ostamassa kansanpukuja emännältä ja talonpojalta Säkylässä.

Teoksessa esiintyvät kansatieteilijät tohtori H. A. Reinholm sekä ylioppilaslakkia pitävä maisteri F. I. Färling, jotka ovat hankkimassa pukuja Helsingin yliopiston Länsisuomalaisen Osakunnan kokoelmiin. Kuvassa olevan talonpojan mallina Liljelund käytti entistä oppilastaan Elias Muukkaa, joka oleskeli myös Düsseldorfissa 1870-luvulla. 

Maalaus on Helsingissä Ateneumin taidemuseon kokoelmissa. Suomen Taideyhdistyksen omistukseen se hankittiin vuonna 1879. 

## Näyttelyhistoria
### Suomessa
*Suomen Taideyhdistyksen syysnäyttely, Helsinki (1878)
*Ritarihuone, Helsinki (1879, 1885)
*Viipurin taidenäyttely, Viipuri (1887)
*Taiteilijaseuran näyttely, Turku (1888)
*Taiteilijaseuran ja Suomen Taideyhdistyksen näyttely, Vaasa (1894)
*Satakunnan Museo, Pori (1975)
*Sinebrychoffin taidemuseo, Helsinki (1985)
*Pohjanmaan museo, Vaasa (1997)
*Lönnströmin taidemuseo, Rauma (2003)
### Ulkomailla
*Tukholma (1878)
*Kööpenhamina (1883)
*Pariisin maailmannäyttely, Pariisi (1889)
*Kansallisgalleria, Oslo (1975)
*Göteborgin taidemuseo, Göteborg (1975–1976)
*Ruotsin kansallismuseo, Tukholma (1976)
*Düsseldorfin taidemuseo, Düsseldorf (1976)
*Pushkinin taidemuseo, Moskova (1979)
*Eremitaaši, Leningrad (1979)
*Museum Kunstpalast, Düsseldorf (2011–2012)

## Lähteet
*Suomen Kansallisgallerian taidekokoelmat 

### Viitteet
Minnan

**Minnan** eli **min nan** (perinteiset merkit: 閩南語, pe̍h-ōe-jī: *bân-lâm-gú* tai *bân-lâm-gí*) on siniittinen kieli. Sitä puhuu äidinkielenään hieman yli 50,4 miljoonaa ihmistä, mikä tekee siitä maailman 33. suurimman kielen, pääasiassa Etelä-Kiinassa Jiangxin, Fujianin, Guangdongin, Hainanin ja Zhejiangin maakunnissa sekä Taiwanissa. Kieltä kirjoitetaan yleensä latinalaisilla kirjaimilla. Taiwanissa oli vuoteen 1945 asti käytössä japanilainen katakana-kirjaimisto, ja nykyisin minnanin kirjoittamiseen käytetään Taiwanissa latinalaisten aakkosten lisäksi myös bopomofo-merkistöä.

Nimitys *min* perustuu Minyue-kuningaskuntaan, joka sijoittui Fujianin provinssin alueelle vuosina 334–110 eKr.

Minnan ei ole virallinen kieli missään maassa, mutta Taiwanin murteella on ollut Taiwanissa kansalliskielen asema vuodesta 2018 lähtien. Minnanin puhujia on Kiinassa ja Taiwanissa yhteensä noin 40 miljoonaa. Malesiassa, Thaimaassa, Indonesiassa ja Singaporessa puhujia on noin 5 miljoonaa.

Minnan luokitellaan min-kielten ryhmään yhdessä muun muassa minbein ja mindongin kanssa. Ylemmällä tasolla se luetaan osaksi kiinan makrokieltä.

## Fonologia
Quanzhoun Hui’anin murteen äännerakenne on seuraavanlainen:
### Konsonantit

Foneemin  tarkka äännearvo on epäselvä: sitä voidaan pitää joko klusiilina tai lateraalina.

Lähde:

### Vokaalit

Vokaalit  voivat esiintyä myös nasaalisina. Tooneja on kahdeksan.

Lähde:

## Lähteet
Ihantalan seurakunta

**Ihantalan seurakunta** oli 1927–1949 toiminut Suomen evankelis-luterilaisen kirkon seurakunta Viipurin lähellä. Kirkkohallinnollisesti se kuului 1926–1945 Viipurin hiippakunnan tuomiorovastikuntaan ja 1945–1949 Mikkelin hiippakuntaan. Seurakunta muodostettiin 1926 siten, että sen alueeseen otettiin Viipurin maaseurakunnasta 8 kylää (Ihantala, Kaipola, Kilpeenjoki, Pihkalanjärvi, Repola–Lyykylä, Tali ja Ylivesi) ja Antrean seurakunnasta Syvälahden kylä. Ihantalan seurakunnan toiminta alkoi vuoden 1927 alussa. Alue ei koskaan muodostanut omaa itsenäistä kuntaa. Talvisodan seurauksena seurakunnan kirkkoherranvirasto siirrettiin joulukuussa 1939 Jyväskylään. Vuonna 1944 se evakuoitiin uudelleen ja sijoitettiin aluksi Hämeenkyröön ja sieltä Lohjalle. Ihantalan seurakunta, samoin kuin moni muukin siirtoseurakunta lakkautettiin vuoden 1949 lopussa.

Seurakunta osti Ihantalan kartanon päärakennuksen, johon rakennusmestari Y. A. Hagbergin piirustusten mukaan kunnostettiin kirkkosali ja länsipäätyyn rakennettiin kellotorni. Ihantalan kirkon vihki käyttöön Viipurin hiippakunnan piispa Erkki Kaila 6. marraskuuta 1927. Viipurista 17 km päässä sijainnut kirkko tuhoutui sodassa 1940. Ihantalan hautausmaan perusti 1925 Viipurin maaseurakunta. Se lahjoitti tämän vanhaksi kutsutun osan Ihantalan seurakunnalle. Hautausmaan uusi osa hankittiin seurakuntalaisen keräämillä rahoilla ja otettiin käyttöön vuoden 1927 lopulla. Toisen maailmansodan aikana tehtiin talkootyönä sankarihautausmaa oman seurakunnan sodassa kaatuneita jäseniä varten.

Ihantalan seurakunnan arkisto siirrettiin seurakunnan lakkauttamisen jälkeen Suomen kirkon keskushallinnon alaisuudessa toimineeseen lakkautettujen seurakuntien keskusarkistoon (LSKA). Siellä seurakunnan kirkonkirjoihin tehtiin merkintöjä 1. heinäkuuta 1990 saakka. Tuona päivänä koko keskusarkisto liitettiin Mikkelin maakunta-arkistoon.

## Lähteet
Tidikelt

**Tidikelt** on keidasalue Algerian Saharan keskiosassa. Se rajoittuu pohjoisessa Tademaïtin ylänköön, idässä Tassili n’Ajjeriin ja etelässä Mouydir ja Ahnet -vuoria reunustavaan tasankoon. Tidikeltin länsipuolella on Touatin keidasalue. Suurimmat kaupungit ovat Tamanrassetin maakunnan In Salah ja Adrarin maakuntaan kuuluva Aoulef.

Keitaat sijaitsevat laajassa painaumassa, jonka itäosaa kutsutaan nimellä Aguemour. Ilmasto on erittäin kuuma ja kuiva. Seudun asukkaat ovat arabien ja berberien sekakansaa, mustien orjien jälkeläisiä ja tuaregeja. Paikallinen berberimurre on lähes kokonaan sammunut. Perinteisiä elinkeinoja ovat keidasviljely, karjanhoito, käsityöammatit ja kaupankäynti. Nykyään monet työskentelevät öljy- ja kaasuteollisuudessa.

## Lähteet
The Pact

**The Pact** on vuonna 2012 ensi-iltansa saanut Nicholas McCarthyn ohjaama yhdysvaltalainen independent-kauhuelokuva. Se tehtiin pienellä budjetilla ja oli yleisömenestys. Elokuvan ensi-ilta oli Sundancen filmifestivaaleilla 2012.

## Juoni
Elokuva kertoo nuoresta naisesta nimeltä Annie, joka menee velvollisuudentunnosta kotikaupunkiinsa San Pedroon inhoamansa äidin hautajaisiin. Hän palaa lapsuudenkotiinsa ja alkaa huomata siellä tapahtuvan outoja ja selittämättömiä asioita. Talo saa Annien siskon ja serkun katoamaan, ja Annie tuntee pahuuden läsnäolon.

## Näyttelijät

## Tuotanto
Elokuvan budjetti oli vain 400&nbsp;000 dollaria. Tarina sijoittuu Kaliforniaan, jossa elokuva on myös kuvattu.

## Vastaanotto
*The Pact* sai arvosteluja sekalaisista positiivisiin. Rotten Tomatoes antoi sille pisteet 5.7/10 (67&nbsp;%).

## Aiheesta muualla
*
Hook N Sling

**Hook N Sling** (oikealta nimeltään **Anthony Maniscalco**) on australialainen musiikintuottaja ja DJ.

Vuonna 2007 Hook N Sling oli ehdolla ARIA Music Awardsissa. Vuonna 2011 hänen kappaleensa *"Take You Higher"* nousi The Hype Machine -verkkopalvelun suosituimmaksi kappaleeksi. 

## Diskografia
### Singlet
* 2008: The Best Thing 
* 2009: Working Kings Cross
* 2010: Gotta Make A Move (feat. Snob Scrilla) 
* 2011: Diamonds In The Sky (& TV Rock feat. Rudy) 
* 2011: Edge Of The Earth (& Richard Dinsdale & Sam Obernik) 
* 2011: Take You Higher (& Goodwill) 
* 2012: Surrender (with Evermore) 
* 2012: Reason (& NERVO) 	
* 2013: Don't You Know
* 2013: Magnet (& Chris Willis) 
* 2014: Tokyo by Night (Axwell Remix)
* 2022: Il rimanente (& Eterno)

## Lähteet

## Aiheesta muualla
*Virallinen kotisivu
Lukittu laatikko ja muita kertomuksia

**Lukittu laatikko ja muita kertomuksia** on Mika Waltarin novellikokoelma vuodelta 1978, jonka on julkaissut WSOY. Teos sisältää valikoiman Waltarin novelleja, kertomuksia ja satuja valikoidusti kirjailijan uran varrelta vuodesta 1926-1957. 

## Lähteet
*Teos Kirjasampo.fi-sivustolla
Jean Bart (täsmennyssivu)

**Jean Bart** voi tarkoittaa seuraavia:

*Jean Bart (1651–1702), ranskalainen meriupseeri ja kaappari
*Jean Bart (kirjailija) (1880–1955), yhdysvaltalainen kirjailija
*Eugeniu Botez alis Jean Bart (1877–1933), romanialainen kirjailija
*Jean-Bart, ranskalainen autonvalmistaja

;Ranskan laivasto
* Jean Bart (1790), linjalaiva
* Jean Bart (1820), linjalaiva
* Jean Bart (1852), linjalaiva
* FS Jean Bart (1889), rautarunkoinen panssarikansiristeilijä
* FS Jean Bart (1911), Coubert-luokan taistelulaiva
* FS Jean Bart (1940), Richelieu-luokan taistelulaiva
* FS Jean Bart (1988), (D615) ilmatorjuntafregatti
Michael Keane

**Michael Vincent Keane** (s. 11. tammikuuta 1993) on englantilainen jalkapalloilija, joka edustaa Valioliigassa pelaavaa Evertonia. Keane on pelipaikaltaan keskuspuolustaja.

Keane pelasi Manchester Unitedin junioreissa mutta aloitti aikuisten liigapelinsä lainalla Leicester Cityssä, Derby Countyssa, Blackburn Roversissa ja  Burnleyssä kausina 2012–2015. Manchester Unitedissa hän pelasi vain yhden valioliigaottelun elokuussa 2014. Keane siirtyi Burnleyn omistukseen tammikuussa 2015 ja pelasi joukkueessa laina-aika mukaan lukien 56 valioliigaottelua, joissa hän teki kaksi maalia, sekä kaudella 2015–2016 mestaruussarjassa 44 ottelua, joissa hän teki viisi maalia. Kesällä 2017 hän siirtyi Evertoniin. Valioliigakaudella 2017–2018 hän pelasi 30 ottelua ja seuraavalla kaudella 33 ottelua, joissa hän teki yhden maalin.

Seuraavinakin kausina Keane kuului Evertonin vakiokokoonpanoon. Kaudella 2019–2020 hän pelasi 31 valioliigaottelua ja teki niissä kaksi maalia. Kaudella 2020–2021 otteluita kertyi 35 ja maaleja kolme. Kaudella 2021–2022 hän pelasi 32 valioliigaottelua ja teki jälleen kolme maalia. Kaudella 2022–2023 Keane sai paremmin peliaikaa vasta vuodenvaihteen jälkeen; hän pelasi 12 valioliigaottelua ja teki huhtikuun alussa viime hetken tasoitusmaalin kotiottelussa Tottenhamia vastaan. Kaudella 2023–2024 hän pelasi vain yhdeksän valioliigaottelua, joista neljä avauskokoonpanossa ja teki yhden maalin. Kaudella 2024–2025 hän pelasi 14 liigaottelua, joista avauskokoonpanossa 11, ja teki kolme maalia.

Keane edusti Irlannin alle 17- ja 19-vuotiaiden maajoukkueita mutta siirtyi sitten Englannin alle 19-vuotiaiden maajoukkueeseen ja oli mukana ikäluokan EM-kilpailuissa 2012, kun Englanti ylsi välieriin. Hän on pelannut myös Englannin alle 20- ja 21-vuotiaiden maajoukkueissa.

Keane pelasi Englannin A-maajoukkueessa ensimmäisen kerran maaliskuussa 2017 ystävyysottelussa Saksaa vastaan. Ainoan maaottelumaalinsa hän on tehnyt maaliskuussa 2019 EM-karsintaottelussa Montenegroa vastaan. Toukokuun 2023 loppuun mennessä hän on pelannut 12 maaottelua, joísta viisi on EM-karsinta- ja kolme MM-karsintaotteluita. Hänen viimeisin maaottelunsa on marraskuussa 2020 pelattu ystävyysottelu Irlantia vastaan.

## Lähteet
Trevor Barry

**Trevor Barry** (s. 14. kesäkuuta 1983) on bahamalainen korkeushyppääjä.

Berliinin MM-kisoissa 2009 Barry jäi karsintaan. Hän ei päässyt loppukilpailuun myöskään Dohan sisäratojen MM-kisoissa 2010. New Delhin Kansainyhteisön kisoissa 2010 Barry voitti hopeaa tuloksella 229.

Daegun MM-kisoissa 2011 Barry sai pronssia ennätyksellään 232. Vuonna 2012 hän oli Istanbulin sisäratojen MM-kisoissa kahdeksas. Lontoon olympialaisissa hän jäi karsintaan. Pekingin MM-kisoissa 2015 hän sijoittui kymmenenneksi ja Rio de Janeiron olympialaisissa 2016 yhdenneksitoista.

Sivulajissaan pituushypyssä Barryn ennätys on vuonna 2006 hypätty 778.

## Lähteet
Richard Sherman (amerikkalaisen jalkapallon pelaaja)

**Richard Kevin Sherman** (s. 30. maaliskuuta 1988 Compton, Kalifornia) on yhdysvaltalainen entinen amerikkalaisen jalkapallon pelaaja, pelipaikaltaan kulmapuolustaja. Hän pelasi 11 kautta NFL-liigassa edustaen Seattle Seahawksia, San Francisco 49ersia ja Tampa Bay Buccaneersia vuosina 2011–2021. Sherman valittiin urallaan viidesti NFL:n tähdistöotteluun Pro Bowliin ja viidesti liigan tähdistökentälliseen. Seattlessa Sherman voitti Super Bowlin kaudella 2014.

Ennen ammattilaisuraansa Sherman pelasi yliopistojalkapalloa Stanfordin yliopiston joukkueessa. Hänet varattiin vuoden 2011  viidennellä kierroksella, 154. pelaajana. Myöhäisestä varausvuorosta huolimatta Shermanista tuli välittömästi aloittaja Seattle Seahawksin puolustuksessa.

Sherman oli tärkeä osa Seahawksin NFL:n parhaisiin kuulunutta puolustusta, kun joukkue voitti Super Bowl XLVIII:n kaudella 2013. Hänet valittiin kauden jälkeen yleisöäänestyksellä ''Madden NFL 15'' -pelin kanteen. Pelitaitojensa lisäksi Sherman tunnetaan hyvin räiskyvänä persoonana ja suorapuheisena henkilönä.

Sherman edusti Seattle Seahawksia seitsemän kautta. Maaliskuussa 2018 hän teki kolmivuotisen sopimuksen San Francisco 49ersin kanssa. Sopimuksen päätyttyä 49ersin kanssa, Sherman aloitti NFL-kauden 2021 vapaana agenttina. Hän teki kuitenkin yksivuotisen sopimuksen hallitsevan Super Bowl -voittaja Tampa Bay Buccaneersin kanssa 2021 kauden neljännellä peliviikolla. Sherman lopetti uransa tuohon kauteen ja siirtyi urheilukommentaattoriksi.

## Lähteet

## Aiheesta muualla
Tsarmitunturin erämaa

**Tsarmitunturin erämaa-alue** () on yksi Lapin kahdestatoista erämaa-alueesta. Alue sijaitsee Inarin kunnassa. Alueen koko on n. 15 000 hehtaaria ja se on Suomen erämaa-alueista pienin. Erämaa-alueen korkein kohta on Akalauttapää (507 m mpy).

## Lähteet

* Luontoon.fi – Tsarmitunturin erämaa-alue 
* Julkaisut.metsa.fi – Tsarmitunturin erämaa-alueen hoito- ja käyttösuunnitelma 2010-2025
Lammala

**Lammala** on taajama Kemiönsaaren kunnassa Varsinais-Suomessa. Taajama oli entisen Västanfjärdin kunnan keskusta, joka on muodostunut Norrlammalan ja Söderlammalan yhteenkasvaneista kylistä. Lammalan taajama-alueen koko on 1,41 neliökilometriä ja sen asukasluku on 217.

Lammala sijaitsee Västanfjärdvikenin rannalla Kemiön saaren eteläosassa. Taajaman itäpuolella virtaa puro Lammalabäcken. Taajamassa on kauppa ja apteekki. Taajama-alueen ulkopuolella sijaitsevat Västanfjärdin uusi ja vanha kirkko.

## Lähteet
Schanzen Einsiedeln

**Schanzen Einsiedeln** on neljän hyppyrimäen muodostama mäkihyppystadion Einsiedelnissa Sveitsissä.

## Historia
Ensimmäinen K20 hyppyrimäki rakennettiin paikalle vuonna 2001, mutta jo kolmen vuoden päästä se purettiin.

Nykyisten hyppyrimäkien rakennustyöt aloitettiin vuonna 2003. Kesken rakennustöiden tapahtui maanvyörymä, joka viivästytti niiden valmistumista heinäkuuhun 2005. Andreas Küttel- ja Große KPT-Schanzessa on valaistus iltakilpailuja ja -harjoituksia varten. Hyppyrimäkien valmistumisen jälkeen tuomaritornia oli korjattava, koska sieltä ei ollut tarpeeksi hyvä näkymä urheilijoiden suorituksiin. Hyppyrimäkiä on arvosteltu puuttellisen tuulisuojauksen takia.

Große- ja Kleine KPT-Schanze ovat luonnonmäkiä, kahdessa isommassa hyppyrimäessä on betoniset tornit ja Andreas Küttel-Schanzessa myös keula on huomattavan paljon ”ilmassa”.

Hyppyrimäkiä pyörittävä yritys hakeutui konkurssiin syyskuussa 2007 useiden maksuvaikeuksien jälkeen. 1. tammikuuta 2009 uusi ”Schanzen Einsiedeln GmbH” -yritys otti omistusoikeuden ja muut oikuedet hyppyrimäistä itselleen.

Alun perin hyppyrimäet nimettiin rakennustöitä sponsoreiden yritysten (AKAD, Swisscom ja KPT) mukaan, mutta toukokuussa 2009 AKD-schanze nimettiin Andreas Küttel-Schanzeksi ja Swisscom-schanze Simon-Ammann-Schanzeksi. Hyppyrimäissä järjestetään säännöllisesti mäkihypyn kesä-GP:tä, Continental-, FIS- ja Alpen Cupia.

## Andreas Küttel-Schanze
### Kesämäkiennätyksen kehittyminen
Kesämäkiennätyksen 121,0 metriä on hypännyt Gregor Schlierenzauer, epävirallista kesämäkiennätystä pitää hallussaan Simon Ammann 122,0 metrin hypyllään.

## Simon Ammann-Schanze
### Kesämäkiennätyksen kehittyminen (miehet)
Kesämäkiennätyksen 79,5 metriä on hypännyt Klemens Murańka.

### Kesämäkiennätyksen kehittyminen (naiset)
Naisten kesämäkiennätyksen 75,0 metriä on hypännyt Agnes Reisch.

## Kleine KPT-Schanze
### Teknisiä tietoja
***K-piste** = 25 metriä
***Mäkikoko** = 28 metriä
***Kesämäkiennätys** = 22,5 metriä,  Pascal Kälin (25.2.2006)
***Muovitus** = Kyllä
***Tornin korkeus** = Luonnonmäki
***Vauhtimäen pituus** = 39 m
***Vauhtimäen kulma** = 25°
***Keulan korkeus** = 1,6 m
***Keulan kulma** = 8°
***Alastulorinteen kulma** = 28,8°

## Lähteet
*Schanzen Einsiedeln skisprungschanzen.com 
*Schanzen Einsiedeln  schanzeneinsiedeln.ch 

### Viitteet
Julio Jones

**Quintorris Lopez "Julio" Jones** (s. 3. helmikuuta 1989 Foley, Alabama) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa Philadelphia Eaglesia

Ennen ammattilaisuraansa Jones pelasi yliopistojalkapalloa kotiosavaltionsa Alabaman yliopiston joukkueessa. Hänet varattiin vuoden 2011  ensimmäisellä kierroksella, tilaisuuden kuudentena pelaajana. Kuudes varausvuoro kuului alun perin Cleveland Brownsille, joka vaihtoi sen Atlanta Falconsille viittä varausvuoroa vastaan.

Jones tunnetaan isokokoiseksi laitahyökkääjäksi erittäin atleettisena pelaajana, jonka vahvuuksia ovat nopeus sekä erinomainen ponnistusvoima.

## Lähteet

## Aiheesta muualla
Eymet

**Eymet** on kunta Lounais-Ranskassa Dordognen departementissa Akvitanian alueella. Siellä on kaksi linnaa; 1200-luvulla rakennettu Eymetin linna (*Château d'Eymet*) ja 1600-luvulla rakennettu Pouthetin linna (*Château de Pouthet*).

## Aiheesta muualla

## Lähteet
Trifenyylimetyylikloridi

**Trifenyylimetyylikloridi** eli **trityylikloridi** eli **trifenyylikloorimetaani** (C19H15Cl) on aromaattinen organohalogeeniyhdiste. Yhdistettä käytetään orgaanisissa synteeseissä muun muassa polysakkaridi- ja peptidikemiassa.

## Ominaisuudet
Huoneenlämpötilassa trifenyylimetyylikloridi on valkoinen kiinteä aine. Yhdiste ei liukene veteen, mutta liukenee useimpiin orgaanisiin liuottimiin kuten dikloorimetaaniin, dimetyyliformamidiin ja pyridiiniin.  

Trifenyylimetyylikloridia voidaan käyttää sekä karbokationien, karbanionien että radikaalien lähteenä. Trifenyylimetyylikloridi reagoi esimerkiksi S<sub>N</sub>1-reaktiolla muodostaen välituotteena trifenyylimetyyli- eli trityylikationin. Trifenyylimetyylikationi on erityisen stabiili konjugaation vuoksi ja muodostuu muun muassa, kun trifenyylikloorimetaania liuotetaan polaariseen ei-nukleofiiliseen liuottimeen kuten rikkidioksidiin. Erittäin emäksisissä olosuhteissa esimerkiksi natriumin dietyylieetteriliuoksessa muodostuu trifenyylimetyylikarbanionin sisältävä organometalliyhdiste trifenyylimetyylinatrium. Eräiden metallien, kuten hopean vaikutuksesta trifenyylimetyylikloridi muodostaa trifenyylimetyyliradikaalin.

## Valmistus ja käyttö
Trifenyylimetyylikloridia voidaan valmistaa bentseenistä ja tetrakloorimetaanista alumiinitrikloridin toimiessa katalyyttinä.

Trifenyylimetyylikloridia käytetään orgaanisissa synteeseissä liittämään alkoholeihin, karboksyylihappoihin, tioleihin tai amiineihin suojaryhmäksi trifenyylimetyyli- eli trityyliryhmä. Tätä käytetään syntetisoitaessa muun muassa polypeptidejä ja polysakkarideja. Liuottimena suojausreaktioissa käytetään pyridiiniä, joka myös toimii heikkona emäksenä reaktiossa. Trifenyylimetyyliryhmäsuojauksen voi poistaa heikkojen happojen avulla.

## Lähteet
Luettelo Nguyễn-dynastian hallinnollisten yksiköiden lipuista

**[[Nguyễn-dynastia]]n hallinnollisten yksiköiden lippuja** käytettiin noin vuosina 1868–1885. Niiden mittasuhde on 2:2.
__TOC__



## Kuninkaalliset maakunnat
File:Flag of Nguyen dynasty's administrative unit - Thua Thien.svg|Thừa Thiên (Thừa Thiên phủ, 承天府)
File:Flag of Nguyen dynasty's administrative unit - Quang Tri.png|Quảng Trị (Quảng Trị tỉnh, 廣治省)
File:Flag of Nguyen dynasty's administrative unit - Quang Binh.png|Quảng Bình (Quảng Bình tỉnh, 廣平省)
File:Flag of Nguyen dynasty's administrative unit - Quang Nam.png|Quảng Nam (Quảng Nam tỉnh, 廣南省)
File:Flag of Nguyen dynasty's administrative unit - Quang Ngai.png|Quảng Ngãi (Quảng Ngãi tỉnh, 廣義省)


## Pohjoiset maakunnat
File:Flag of Nguyen dynasty's administrative unit - Ha Noi.png|Hanoi (Hà Nội tỉnh, 河內省)
File:Flag of Nguyen dynasty's administrative unit - Lang Son.png|Lạng Sơn (Lạng Sơn tỉnh, 諒山省)
File:Flag of Nguyen dynasty's administrative unit - Bac Ninh.png|Bắc Ninh (Bắc Ninh tỉnh, 北寧省)
File:Flag of Nguyen dynasty's administrative unit - Son Tay.png|Sơn Tây (Sơn Tây tỉnh, 山西省)
File:Flag of Nguyen dynasty's administrative unit - Hai Duong.png|Hải Dương (Hải Dương tỉnh, 海陽省)
File:Flag of Nguyen dynasty's administrative unit - Nam Dinh.png|Nam Định (Nam Định tỉnh, 南定省)


## Keskiset maakunnat
File:Flag of Nguyen dynasty's administrative unit - Thanh Hoa.png|Thanh Hóa (Thanh Hóa tỉnh, 清化省)
File:Flag of Nguyen dynasty's administrative unit - Nghe An.png|Nghệ An (Nghệ An tỉnh, 乂安省)
File:Flag of Nguyen dynasty's administrative unit - Ha Tinh.png|Hà Tĩnh (Hà Tĩnh tỉnh, 河靜省)
File:Flag of Nguyen dynasty's administrative unit - Binh Dinh.png|Bình Định (Bình Định tỉnh, 平定省)
File:Flag of Nguyen dynasty's administrative unit - Phu Yen.png|Phú Yên (Phú Yên tỉnh, 富安省)
File:Flag of Nguyen dynasty's administrative unit - Khanh Hoa.png|Khánh Hòa (Khánh Hòa tỉnh, 慶和省)
File:Flag of Nguyen dynasty's administrative unit - Binh Thuan.png|Bình Thuận (Bình Thuận tỉnh, 平順省)


## Katso myös
* Vietnamin maakunnat
* Vietnamin historia

## Lähteet
* Peter Truhart, *Regents of Nations*, K.G Saur Münich, 1984-1988 , Art. «Vietnamese Dynasties/Vietnamesische Dynastien», pp. 1786-1790.
* The star icon in Vietnamese consciousness 

### Viitteet

## Aiheesta muualla
Dhoom 3

**Dhoom 3** on vuonna 2013 ilmestynyt intialainen hindinkielinen toimintatrilleri, jonka on ohjannut Vijay Krishna Acharya ja tuottanut Aditya Chopra. Se on kolmas osa *[[Dhoom]]*-elokuvasarjassa. Pääosia näyttelevät Aamir Khan, Katrina Kaif, Abhishek Bachchan ja Uday Chopra. 

*Dhoom 3* sai ensi-iltansa 20. joulukuuta 2013 ja se rikkoi nopeasti monia ennätyksiä Intiassa ja ulkomailla. Se rikkoi *[[Chennai Express]]in* (2013) ennätyksen kaikkien aikojen eniten tuottaneena hindielokuvana.

## Näyttelijät

## Soundtrack

## Lähteet

## Aiheesta muualla
* Virallinen sivusto 
* 
*
FS Dupetit-Thouars (1901)

**FS Dupetit-Thouars** oli 1900-luvun alussa valmistettu Ranskan laivaston Gueydon-luokan panssariristeilijä.

## Valmistus
Alus tilattiin Toulonin laivastontelakalta, missä köli laskettiin huhtikuussa 1899. Alus laskettiin vesille 5. heinäkuuta 1901 ja otettiin palvelukseen 1905.

## Palvelus
Ensimmäisen maailmansodan alus oli Kanaalin ja Atlantin alueilla. Alus suojasi 28 kauppalaivan saattuetta New Yorkista, kun Saksan keisarikunnan laivaston sukellusvene torpedoi  7. elokuuta 1918 risteilijän 400 merimailia Brestistä. Yhdysvaltain laivaston hävittäjät pelastivat pääosan miehistöstä.

## Lähteet
*
*

### Viitteet
Léon Gambetta -luokka

**Léon Gambetta -luokka** oli Ranskan laivaston kolmen ennen ensimmäistä maailmansotaa valmistetun panssariristeilijän muodostama alusluokka.

## Alukset

## Lähteet

*

### Viitteet
Canon EOS 650D

**Canon EOS 650D** (Japanissa **Kiss X6i** ja Amerikassa **Rebel T4i**) on Canonin 18 megapikselin järjestelmäkamera. Laite julkistettiin 8. kesäkuuta 2012 ja se oli seuraaja EOS 600D:lle. Laite tuli kauppoihin 15. kesäkuuta 2012, ja sen suositushinta oli 839,99 euroa.

## Ominaisuudet
*18 megapikselin APS-C-kokoinen CMOS-hybridikenno
*Full HD -videokuvaus (30 fps) ja HD-videokuvaus (60 fps)
*Jatkuva kuvaus 5 kuvaa/s
*Kääntyvä 3,0" kosketusnäyttö
*ISO-herkkyys 100–12&nbsp;800, laajennettavissa arvoon ISO 25&nbsp;600
*9 pisteen laaja-alainen automaattitarkennus
*Yhdysrakenteinen Speedlite-lähetin

Lähde:

## Lähteet

## Aiheesta muualla

* Canon EOS 650D Canonin sivuilla
Pohjoiset Sporadit

**Pohjoiset Sporadit** () eli *[[Thessalia]]n Sporadit* (Θεσσαλικές Σποράδες, *Thessalikés Sporádes*), usein vain **Sporadit** (Σποράδες, *Sporádes*), ovat Kreikan Egeanmeren saariin kuuluva saariryhmä, jonka saaret sijaitsevat Välimereen kuuluvan Egeanmeren pohjoisosissa Manner-Kreikan itärannikolla ja Euboian saaren pohjoispuolella. Saariryhmän pääsaaret ovat Skiáthos, Skópelos, Alónnisos ja Skýros.

Pohjoiset Sporadit ovat osa laajempaa Sporadien saariryhmää, mutta nykyisin nimitystä ”Sporadit” käytetään usein lähinnä Pohjoisista Sporadeista. Antiikin aikana Pohjoiset Sporadit tunnettiin ”Magnesian saarina” (Μαγνήτων νήσοι, *Magnētōn nēsoi*).

Pohjoisten Sporadien saarista pinta-alaltaan suurin on Skýros ja väkiluvultaan suurin Skiáthos. Suurin asutuskeskus on Skiáthoksen kaupunki. Alónnisos ja sitä ympäröivä merialue pienempine saarineen muodostavat Alónnisoksen ja Pohjoisten Sporadien merikansallispuiston.

## Saaret

Pohjoisten Sporadien suurimmat saaret ovat:

## Hallinto

Pohjoisten Sporadien saaret kuuluvat Thessalian alueen Sporadien alueyksikköön lukuun ottamatta Skýroksen saarta, joka kuuluu Keski-Kreikan alueen Euboian alueyksikköön.

### Kunnat

## Aiheesta muualla
Aleksi Kössi

**Aleksi Kössi** (s. 18. toukokuuta 1994) on suomalainen lentopalloilija, joka pelaa kaudella 2014-2015 Pielaveden Sampossa. Kössi on pelipaikaltaan passari. Oripäästä kotoisin oleva Kössi pelasi kaksi vuotta Hurrikaani-Loimaassa ennen siirtymistään Sampoon. Hurrikaanissa Aleksi voitti ensimmäisellä kaudellaan SM-hopeaa ja toisella kaudellaan SM-pronssia. Ennen siirtymistään Mestaruusliigan Hurrikaani-Loimaahan Aleksi opiskeli Kuortaneella ja pelasi kaksi vuotta nuorten maajoukkueessa.

Aleksi aloitti lentopallon pelaamisen Loimaan Jankossa 4-vuotiaana ja pelasi siellä kaikki juniorivuotensa lukuun ottamatta yhtä Pieksämäen Tsempin riveissä vietettyä vuotta A-pojissa. Hän on voittanut urallaan yhden N22 SM-kullan, B-pojissa SM-hopeaa, C-pojissa SM-hopeaa, aluejoukkueessa SM-kultaa. Hänet on valittu kahdesti nuorissa allstar-kentälliseen ja kerran nuorten maajoukkueturnauksessa Italiassa (Paolo Bussinello 2010)  turnauksen parhaaksi passariksi.

## Lähteet
Chiniotin piirikunta

**Chiniotin piirikunta** (pandžabiksi ja , ) on yksi Pakistanin Punjabin provinssin 36 piirikunnasta. Se perustettiin helmikuussa 2009 Jhangin piirikuntaan kuuluneesta Chiniotin tehsilistä. Tämä tekee Chiniotista Punjabin nuorimman piirikunnan.

Piirikunta on jaettu kolmeen tehsiliin: Bhawana, Chiniot ja Lalian.

## Lähteet
Paul Guilfoyle

**Paul Vincent Guilfoyle** (28. huhtikuuta 1949 Boston, Massachusetts) on yhdysvaltalainen näyttelijä.

## Ura
Guilfoyle aloitti näyttelijän uransa vuonna 1975. Hän vieraillut urallaan lukuisissa televisiosarjoissa (kuten *[[Kova laki]]*, *[[Miami Vice]]*). Hänen tunnetuimmat elokuvaroolit ovat sivuroolit elokuvista *[[Kolme miestä ja baby]]*, *[[Beverly Hills kyttä 2]]*, *[[Mrs. Doubtfire – Isä sisäkkönä]]* ja *[[Striptease (elokuva)|Striptease]]*.

Hänen tunnetuin roolityönsä on etsivä Jim Brassin osa amerikkalaisessa rikossarjassa *[[C.S.I.]]*, jossa Guilfoyle näytteli heti sarjan alkamisesta eli vuodesta 2000 asti. Sarjasta on tullut suuri menestys ympäri maailman. Guilfoyle näytteli sarjassa 14 vuotta. Vuonna 2014 hänen roolihahmonsa kuitenkin kirjoitettiin sarjasta ulos.

## Yksityiselämä
Guilfoyle on ollut naimisissa Lisa Giobbin kanssa vuodesta 1989 lähtien ja pariskunnalla on yksi lapsi. Hän asuu perheineen New Yorkissa. 

## Lähteet

## Aiheesta muualla
*
Arto Satukangas

**Arto Untamo Satukangas** (6. syyskuuta 1962 Espoo – 19. elokuuta 2014 Karlsruhe, Saksa) oli suomalainen pianisti. Hän toimi vuodesta 1992 Karlsruhen musiikkikorkeakoulun kamarimusiikin lehtorina Saksassa.

Satukangas voitti Maj Lind -pianokilpailun 17-vuotiaana vuonna 1979. Hän opiskeli vuodesta 1973 lähtien Sibelius-Akatemiassa, ensin Liisa von Zweygberg-Jalkasen ja vuodesta 1978 Tapani Valstan oppilaana. Hän suoritti pianodiplomin vuonna 1981 korkeimmin mahdollisin arvosanoin. Vuosina 1981–1983 Satukangas opiskeli Pietarin konservatoriossa Vladimir Nilsenin johdolla. Hänen muita ohjaajiaan olivat György Sebök, Dmitri Baškirov ja Nikita Magalov.

Vuonna 1987 Satukangas debytoi Pariisissa Karajan-säätiön järjestämänä. Vuosina 1991–1992 hän esiintyi Japanin tärkeimmissä konserttitaloissa ja vuonna 1994 Yhdysvalloissa, jossa hän antoi soolokonsertin New Yorkin Carnegie Hallin resitaalisalissa. Hän on lisäksi konsertoinut useimmissa Euroopan maissa, Kiinassa, Koreassa ja Israelissa.

Arto Satukangas levytti Finlandia Records -levymerkille Aleksandr Glazunovin, Mili Balakirevin ja Maurice Ravelin pianoteoksia. Vuonna 2009 hän levytti Marko Ylösen kanssa Alba-levymerkille sekä Franz Lisztin pianomusiikkia että Frédéric Chopinin ja Sergei Rahmaninovin sonaatit sellolle ja pianolle. Yleisradio valitsi Satukankaan Vuoden radiosolistiksi vuonna 1996.

Lokakuussa 2011 Satukangas esiintyi ensimmäisenä soolopianistina Radion sinfoniaorkesterin solistina Helsingin uudessa Musiikkitalossa. Ohjelmistossa olivat Lisztin molemmat pianokonsertot. Maaliskuussa 2012 hän soitti Rahmaninovin 3. pianokonserton Tampere Filharmonian solistina Tampere-talossa.

Satukangas kuoli syöpään kotonaan Karlsruhessa.

## Lähteet

## Kirjallisuutta
* 

## Aiheesta muualla
* Arto Satukankaan muistokirjoitus ''Helsingin Sanomissa''.
* Satukankaan haastattelu vuodelta 2011 Yle Areenassa
DeSean Jackson

**DeSean William Jackson** (s. 1. joulukuuta 1986 Los Angeles, Kalifornia) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa Los Angeles Ramsia, ja hänen aiempia ammattilaisseurojaan ovat Philadelphia Eagles ja Washington Redskins.

Nopeana laitahyökkääjänä sekä erittäin hyvänä potkunpalauttajana tunnettu Jackson on saanut maineen vaikeana persoonana, mikä oli suurelta osin syynä myös hänen Eagles-sopimuksensa purkuun kauden 2013 jälkeen.

Ennen ammattilaisuraansa Jackson pelasi yliopistojalkapalloa Kalifornian yliopiston joukkueessa, California Golden Bearsissa. Hänet varattiin toisella kierroksella vuonna 2008.

## Lähteet

## Aiheesta muualla
Robin Schulz

**Robin Schulz** (s. 28. huhtikuuta 1987 Osnabrück, Länsi-Saksa) on saksalainen elektronisen musiikin tuottaja ja DJ.

## Diskografia
### Albumit
* *[[Prayer]]* (2014)
* *[[Sugar (albumi)|Sugar]]* (2015)
* *[[Uncovered]]* (2017)
* *[[IIII]] (2021)*
* *[[Pink (ablbumi|Pink]]* (2023)

### Singlet
* "Waves" (mukana Mr. Probz, 2013)
* "Prayer in C" (mukana Lilly Wood and the Prick, 2014)
* "Willst Du" (mukana Alligatoah, 2014)
* "Sun Goes Down" (mukana Jasmine Thompson, 2014)
* "Headlights" (mukana Ilsey, 2015)
* "Sugar" (mukana Francesco Yates, 2015)
* "Show Me Love" (mukana J.U.D.G.E, 2015)
* "Shed a Light" (mukana David Guetta, 2016)
* "OK" (mukana James Blunt, 2017)
* "I Believe I'm Fine" (mukana Hugel, 2017)
* "Unforgettable" (mukana Marc Scibilia, 2018)
* "Oh Child" (mukana Piso 21, 2018)
* "Right Now" (vs. Nick Jonas, 2018)
* "Speechless" (mukana Erika Sirola, 2018)
* "Speechless" (mukana Erika Sirola, 2019) (MOTi Remix)
* "All This Love" (mukana Harlœ, 2019)
* "Rather Be Alone" (mukana Nick Martin ja Sam Martin, 2019)
* "In Your Eyes" (mukana Alida, 2020)

## Aiheesta muualla

* Schulzin oma sivusto
Derek Carr

**Derek Dallas Carr** (s. 28. maaliskuuta 1991 Fresno, Kalifornia) on amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa New Orleans Saintsia.

Hänen isoveljensä David Carr oli vuoden 2002 NFL:n varaustilaisuuden ensimmäinen valinta. Molemmat veljekset pelasivat yliopistojalkapalloa Fresnon osavaltionyliopiston joukkueessa.

## Lähteet
Håvard Rugland

**Håvard Rugland** (s. 7. lokakuuta 1984 Ålgård) on norjalainen amerikkalaisen jalkapallon pelaaja, pelipaikaltaan potkaisija.

YouTube-videon kautta kuuluisuuteen noussut Rugland teki huhtikuussa 2013 sopimuksen NFL-liigan Detroit Lionsin kanssa, vaikkei ollut koskaan aiemmin pelannut yhtään amerikkalaisen jalkapallon ottelua. Hän taisteli harjoituskaudella pelipaikasta yhdessä kokeneen David Akersin kanssa, joka lopulta vei Lionsin potkaisijan pestin.

## Lähteet
Justin Verlander

**Justin Brooks Verlander** (s. 20. helmikuuta 1983 Manakin-Sabot, Virginia) on yhdysvaltalainen baseballpelaaja, pelipaikaltaan syöttäjä.

Oikeakätinen Verlander edusti vuonna 2005 alkaneella pääsarjaurallaan yli kymmenen vuoden ajan MLB-liigan Detroit Tigersia kunnes siirtyi Houston Astrosiin kesken kauden 2017. Hän on ollut Tigersin joukkueessa kahdesti World Seriesissä häviävänä osapuolena, vuosina 2006 ja 2012 mutta voitti mestaruuden Astrosin joukkueessa kaudella 2017. Verlander valittiin kaudella 2011 American Leaguen parhaaksi pelaajaksi ja syöttäjäksi.

Verlander on seurustellut vuodesta 2011 lähtien malli Kate Uptonin kanssa ja heidät vihittiin 4. marraskuuta 2017. Heidät piti vihkiä jo 1. marraskuuta Toscanassa Italiassa, mutta he eivät päässeet omiin häihinsä Verlanderin työesteen vuoksi.

## Lähteet

## Aiheesta muualla
Etelä-Karjalan museo

**Etelä-Karjalan museo** toimii Lappeenrannan linnoituksen pohjoispäässä 1800-luvun alussa tykkivarikoiksi rakennetuissa makasiineissa. Museon kokoelmien pohjana ovat entisten Lappeenrannan kaupunginmuseon, Viipurin kaupunginmuseon ja Käkisalmen museon kokoelmat. 

Etelä-Karjalan museo tallentaa myös luovutetun Karjalan kulttuuriperintöä Karjalankannakselta sekä Laatokan länsipuolelta aina entiseen Jaakkiman pitäjään saakka. Museon hallussa on muun muassa laaja kokoelma Viipuriin liittyvää esineistöä. Yksi sen suosituimmista kohteista on 24 m²:n laajuinen pienoismalli, joka esittää Viipurin kaupunkia 2. syyskuuta 1939.

Etelä-Karjalan museo on yksi Lappeenrannan museoiden museokohteista. Lappeenrannan museoihin kuuluvat lisäksi Linnoituksessa toimivat Lappeenrannan taidemuseo ja Ratsuväkimuseo sekä Lappeenrannan keskustassa Kauppakadulla sijaitseva Wolkoffin talomuseo.

## Katso myös
* Etelä-Karjalan museon esinekokoelmat

## Lähteet

## Aiheesta muualla
*Etelä-Karjalan museon kotisivut  Lappeenrannan kaupunki
*Etelä-Karjalan museo  Museot.fi
Jimmy Graham

**Jimmy Graham** (s. 24. marraskuuta 1986 Goldsboro, Pohjois-Carolina) on yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. Hän edustaa NFL-liigassa pelaavaa New Orleans Saintsia. Graham on valittu urallaan viidestä NFL-liigan tähdistöotteluun Pro Bowliin ja kerran liigan tähdistökentälliseen.

Graham tunnetaan osittain koripallotaustansa ansiosta sisemmäksi laitahyökkääjäksi erittäin atleettisena pelaajana, jonka vahvuuksia ovat nopeus sekä erinomainen ponnistusvoima. Hänestä tuli kauden 2013 jälkeen solmitulla sopimuksella oman pelipaikkansa kaikkien aikojen parhaiten palkattu pelaaja.

## Koripallo

Ennen ammattilaisuraansa Graham pelasi yliopistokoripalloa neljän vuoden ajan Miamin yliopiston joukkueessa. Valmistuttuaan hän pelasi yhden kauden jalkapalloa yliopiston joukkueessa, jonka jälkeen ilmoittautui . New Orleans Saints varasi Grahamin vuoden 2010 tilaisuudessa kolmannella kierroksella, 95. pelaajana. 

Grahamin koripallotausta näkyy myös hänen vakiotuuletuksessaan, jossa hänellä on tapana donkata pallo maalitolppien yli. Kyseinen tuuletus kiellettiin osittain Grahamin takia ennen kautta 2014.

## Lähteet
Etelä-Pohjanmaan museo

**Etelä-Pohjanmaan museo** sijaitsee Törnävällä, noin kolmen kilometrin päässä Seinäjoen keskustasta. Maakuntamuseon lisäksi alueeseen kuuluu Törnävän kartanon rakennuksia ja ulkomuseo, jossa on näytteillä 18 eri puolilta Etelä-Pohjanmaata siirrettyä 1600–1800-lukujen talonpoikaisrakennusta. Etelä-Pohjanmaan maakuntamuseon perusnäyttely "Mihinä me ollahan?" on sijoitettu kartanon vanhaan kivinavettaan. 

Museotoiminnan Törnävällä käynnisti 1930-luvulla Seinäjoen museoyhdistys. Varsinainen maakuntamuseo perustettiin 1980, ja neljä vuotta myöhemmin se siirtyi Seinäjoen kaupungin omistukseen. Törnävän museoalueen lisäksi Etelä-Pohjanmaan maakuntamuseon hallintaan kuuluvat Seinäjoen keskustassa sijaitseva Suojeluskunta- ja Lotta Svärd -museo sekä Peräseinäjoella sijaitseva Riihimuseo.


Kuva:Liinamaa-house-at-Törnävä-outdoor-museum.jpg|Liinamaan talo Törnävän museoalueella
Kuva:Etelä-Pohjanmaan museo Paapantupa.jpg|Paapantupa
Kuva:Etelä-Pohjanmaan_museo_Porttilutti.jpg|Porttilutti


## Lähteet

## Aiheesta muualla

*Etelä-Pohjanmaan museo  Museot.fi
Ron Silliman

**Ron Silliman** (s. 5. elokuuta 1946 Pasco, Washington, Yhdysvallat) on yhdysvaltalainen runoilija. Hän on kokeellisen runon uranuurtajia ja tuottelias ja palkittu kirjoittaja.

Silliman on ollut aktiivinen paitsi runoilijana myös runokeskustelussa runsaat viisikymmentä vuotta ja sittemmin myös pitämällä blogia (Silliman’s Blog vuodesta 2002), jossa hän käsittelee nykyrunouden ilmiöitä.

Sillimanin kokoama antologia *In the American Tree* (1986) on Language Poetry -runosuuntauksen perusteoksia.

Kirjailijantyönsä ohessa Silliman on työskennellyt vapaaehtoistyössä. Hän keskeytti Vietnamin sodan aikana opinnot Kalifornian yliopistossa mennäkseen aseettomaan palvelukseen.

Silliman vierailee ensi kerran Suomessa elokuussa 2014, jolloin hänen teoksistaan ilmestyy ensimmäinen suomennos, *Auringonlaskun roinaa* (Ntamo 2014; *Sunset Debris*, 1986).

## Lähteet
Suomen aluetaidemuseot

**Suomen aluetaidemuseot** olivat alueellisia taidemuseoita, jotka olivat saaneet opetusministeriöltä aluetaidemuseon statuksen. Niiden tehtävänä oli tutkimus-, tallennus- ja näyttelytoiminnan lisäksi edistää ja ohjata taidemuseotoimintaa omalla alueellaan. Aluetaidemuseot saivat myös rahoitukseensa korotettua valtionosuutta. Ensimmäiset aluetaidemuseot nimettiin samaan aikaan vuonna 1980 kuin ensimmäiset maakuntamuseot. Suomessa oli yhteensä 16 aluetaidemuseota, ja niiden verkosto kattoi koko maan lukuun ottamatta Ahvenanmaata. Etelä-Pohjanmaan aluetaidemuseo sijaitsi poikkeuksellisesti Alajärvellä maakuntakeskus Seinäjoen sijasta. Aluetaidemuseojärjestelmä korvattiin uudella vastuumuseojärjestelmällä vuonna 2020.

## Lähteet
Molybdeenihappo

**Molybdeenihappo** (MoO3·H2O tai H2MoO4) viittaa kemiassa molybdeenitrioksidin hydraatteihin. Molybdeenihapoksi voidaan kutsua joko valkoista tai hieman kellertävää monohydraattia tai keltaista dihydraattia (MoO3·2H2O tai H2MoO4·H2O)

## Valmistus ja käyttö
Molybdeenihappoa voidaan saostaa sen suoloista eli molybdaateista, kuten natriummolybdaatista tai ammoniumheptamolybdaatista. Helpoiten muodostuu molybdeenitrioksidin monohydraatti ja dihydraattia muodostuu erityisesti typpihappoliuoksista pidemmän ajan kuluessa.

Molybdeenihappoa voidaan käyttää kemianteollisuuden prosesseissa katalyyttinä sekä lasitteiden ja keraamisten aineiden valmistuksessa.

## Lähteet
Azad Kashmir

**Azad Jammu ja Kashmir** ( *Azad Jammu o Kashmir*)  tai **Azad Kashmir** on Pakistanin hallintoalue. Alueen itäpuolella sijaitsee Jammu ja Kashmir, Intian autonominen osavaltio. Azad Kashmir on pohjoispuolella sijaitsevan Gilgit-Baltistanin alueen kanssa osa kiisteltyä Kashmirin aluetta.

## Aiheesta muualla
Kristoffer Peterson

**Kristoffer Paul Peterson** (s. 28. marraskuuta 1994 Göteborg) on ruotsalainen jalkapalloilija, joka edustaa Alankomaiden pääsarjassa pelaavaa Utrechtia. Pelipaikaltaan hän on vasen laitalinkki, mutta pystyy myös oikealla laidalla tai kärjessä.

Peterson siirtyi vuonna 2011 ruotsalaisesta Sävedalens IF:stä englantilaiseen Liverpooliin. Liverpool lainasi marraskuussa 2013 Petersonin Englannin ykkösliigaan Tranmere Roversiin, jossa hän pelasi ensimmäiset miesten sarjaottelunsa. Elokuussa 2014 Peterson siirtyi Eredivisiessä pelaavaan Utrechtiin. Hän ei pelannut Liverpoolin edustusjoukkueessa virallisia otteluita.

Kaudella 2014–2015 Peterson edusti Utrechtia 20 sarjaottelussa, joissa 14:ssä hän oli avauskokoonpanossa. Maaleja hän teki sarjaotteluissa kaksi. Peterson pelasi ensimmäisen pääsarjatason ottelunsa 30. elokuuta 2014, kun Utrecht hävisi vieraissa Heerenveenille 1–3. Ensimmäisen pääsarjamaalinsa Peterson teki 7. joulukuuta Utrechtin hävitessä kotonaan Heracles Almelolle 2–4.

Syyskauden 2015 aikana Peterson pelasi Utrechtissa seitsemän sarjaottelua ollen kerran avauskokoonpanossa. Kevätkauden hän pelasi lainalla toisessa Eredivisie-seurassa Roda JC:ssä, jossa hän teki yhden maalin pelaamissaan 14 sarjaottelussa.

Peterson teki ensiesiintymisensä Ruotsin alle 21-vuotiaiden maajoukkueessa kesäkuussa 2014.

## Lähteet
FS Amiral Aube (1902)

**FS Amiral Aube** oli 1900-luvun alussa valmistettu Ranskan laivaston Gloire-luokan panssariristeilijä.

## Valmistus

Alus tilattiin St. Nazairesta Ateliers et Chantiers de St. Nazaire-Penhoëtilta, missä köli laskettiin 9. elokuuta 1899. Alus laskettiin vesille 9. toukokuuta 1902 ja otettiin palvelukseen 17. huhtikuuta 1904.

## Palvelus
Alus myytiin romutettavaksi 15. syyskuuta 1922.

## Lähteet
*
*

### Viitteet